
Cenir ar. “Parson Paris,” 





Y CYMny tirion, mwynion, mad, 
Trwy'ch cenad rhoddaf gân, 

Difyrwch hynod sydd yn hon 
I fawrionac i fân: 

Ffordd haiarn newydd wneir i ni, 
i'n lloni er gwellad, 

Ni bydd fawr gwyno prinder gwaith 
Yn lanwaith trwy'r holl wlad. 


$ 


Mawr son am bont ar Fenai oedd, 
Mi wn, am oesoedd maith, 

O'r diwedd fe gylawnwyd hon 
I'r Cymry'n wiwlon waith ; 

Ond Act o'r Parliament a gaed, 
Gan synied, gwir yw son, 

I wneyd Rail road o Gaer er bri 
I mewn i Gybi, Môn. 


Yn siroedd Fflint a Dinbych lon, 
A Môn ac Arfon gu, 

Bydd gwaith yn braf i'w gael ger bron 
i'r holl dylodion lu: 

Caiff Seiri meini'r bri ger bron, 
A'r ceinlon Seiri coed, 

Bydd creigiwr mwyn a'r Labrwr mawr 
Mor werthfawr ag erioed. - 


Caiff Ffarmwyr arian braf pryd hyn 
Am enllyn yn mhob mân, 
Pan dderfydd y caethiwed du 
Sy'n awr yn gwasgu'r gwân ; 
Acambell hanner peint yn ffri 
A brofir o ffrwyth y brâg: 
A'r trethi'n llai pan aiff yn glwg 
Bob morkhouse bron yn wag, 

Cyfodant bont tros afon Gaer, 
Fe welir disglaer waith, 

A phont tros Gonwy a Menai'n siwr, 
Uwch ben y llifddwr'r llaith; 

A phont yn glir dros afon Glwyd, 
Gerllaw y Foryd, fydd ; 

A'r Rhyl ac Abergele'n llon 
A barchant hon-er budd. 


Fe fydd y Tailiwr, Gôf, a'r Crydd, 
A Jack y Gwŷdd yn gawr, 

A'r Miners a'r holl Golliers gânt 
Mewn mwyniant arian mawr; 

A'r dynion gweithgar gant ìi gyd 
Bob hawddfyd cyn bo hir, 

Bydd amser difyr etto'n do'd 
Er syndod i bob sir. 


Ynmhen Caergybi n bir bydd gwaith 
Mor helaeth ís y rhôd, 

Gwneir Harbwr mawr i'r dyfnder pell 
Na bydd mo'i well yn bod ; 

A'r llongau mawrion tros y môr 
A gludant drysor drud, 

1 dref Caergybi glir yn glau 
O bob rhyw barthau'r byd. 


'lRol gorphen y Ffordd haiarn hon 
Y Cymry'n union ânt 

Trwy drefydd Lloegr roi tro, 
A gwynfyd yno gânt; 

Geill gwr frecwesta o fewn tre” 
Gaergybi gartre'n gu, 

A bwyta swper cynnar. cain 
Yn Llundain gyda llu! 


Maesglas, Treffynnon, ceinlon cant 
Dda fwyniant yn ddifeth; 
A Fflinta Mostynaphob man, 
A Bagillthwy gant beth; 
Daw Rhylac Abergele'n gu, 
A Chonwy'n wychion iawn, 
A Bangor a Sir Fôn i gyd, 
Í ganfod llonfyd llawn. 


Daw aur ac arian etto i'w cael 
I'n gafael megis gynt; 

Tea'n rhad, a Choffêe a Brandy brwd, 
I chwalu gwaew gwynt; 

A Snuff yn iawn, a digon o 
Dobacco gan bob un, 0.” 

Bydd gwyr a gwragedd tref a gwlad 
Mewn tyniad mwy cytun. 


O Gaer i'r Wyddgrug hwy wnant ddarn 
O'r brif-ffordd haiarn hon, o 
Bydd gweithiau haiarn, plwm, a glo, 
A'r calch, yn llwyddo ^n llon; 
_€Cailf haiarn Treuddyn a Choedllai, 
A'r plwm a'r glouau''n glyd," 
A'u gyru o Be'rpwl yn ddi,warth 
I bob rhyw barth o'r byd. 


Ffordd arall wnant o Gaer i ni 
Trwy Wrecsam, bri êin hro, 
I blwyf Rhiwabon cyn bo hir 
Yn glir at gario glo; 
A haiarn Brymbo a'r Acrfair : 
A lwngc mewn gair heb goll; 
Â bydd y Rhos o'i hachos hi 
Yn gweithio trwyddi oll. 


A'r gweithwyr serchog cyflog gant 
Mewn mwyniant llawn bob mis; 

Bydd cerrio' nadd y Cefên mawr 
Mewn braint a'dirfawr bris; 

A holl farchnadoedd Cymru fydd 
Heb nn annedwydd nych; 

Ac yn y ffeiriau megisgynt 
Y gwelir helynt wych, 


Ac yn yr haf o Loegrlon: 
Bon'ddigion luoedd ddaw, 

A gwario aur ac arian wnant 
Er llwyddiant ar bob llaw; 

Gwnant ddringo^r Wyddfa o rig i ris, 
A'r Gadair Idris gain; 

A'r llyniau a'r rhaiadrau sydd, 
Rhyfeddod rhydd i'r rhai'n, 


Fe lenwir tref Beaumaris, Mon, 
A Chaerynarfon wiw, 

O foneddigion pena'r byd, 
Ceir liawddfyd o bob rhyw; 

Darluniant greigiau Cymru, a dull ' 

Eu haml gestyllhi, 

A chwiliant am fwyn gloddiau'n glau 
Yn ein mynyddau ni. 


Daw eiddo Lloegr atom ni 
I lenwi siopau 'r wlad, | 

A chaiff y Cymry ddillad da, i 
A rhai'ny'n eitha' rhâd ; 

Bydd bechgyn am gariadau'n d'od, 
Heb sôn am fod yn sur, 

A'r merched ifaingc yn mhob man | 
Yn gwichian am gael gwyr. 

Caiff Siân Penmachno 'mwisgo'n glws, 
A Catrin Bettws Coed, 

A Mari Yspytty; gyd a hyn, 
Mor grand a'r un erioed; 

Bydd yntau Robin o Lanrwst 
Yn fawr ei drwst trwy'r dre, | 

Âm fyn'd i Gonwy gyda Ned | 
I weled y Rail Way. | 


Mewn ffeiriau bydd y bechgyn ffri 
Yn gwaeddi Now walk in, 

Sit down my Beisy, lovely (ass, 
Ind take a glass of gin. 

Aiff merched gyda'r llanciau llon, 
A'u £retio 'n union wnan'; 

A'r rhai'ny; yn ymryson res 
Am garu lodes lân. 


Boed bendith byth ar Gymru lon, 
Trigolion hon a'u had, 

A'r Brif-ffordd haiarn fyddo'n rhwydd 
O ddirfawr lwyddi'r wlad; 

A bydded pob rhyw weithiwr gwan 
Ag arian yn ei gôd :— 

Rhown dair hwre/ o fonllef faith, 
Ar unwaith i'r Rail Road. 


YWAIN MEIRION. 


Llanrwst, /lrgraffwyd gan J. Jones. 





